  Анжелика Тихонова корреспондент 3-тӥ инвожое Ижкарысь Шор площадьын Финн-угор калыкъёслэн огъяросси форумзы улсын Удмуртиысь кибашлыослэн ужъёсынызы адӟытон-вузкарон ужалоз. Со сярысь йӧскалык политикая министерстволэн пресс-службаез ивортӥз. Адӟытон-вузкаронэ Алнаш, Дэбес, Эгра, Пичи Пурга, Кияса, Кизнер, Красногорск, Ува, Якшур-Бӧдья ёросъёсысь кибашлыослэсь ужъёссэс поттозы Соос пӧлын куиськон, калык шудон, йӧскалык дӥсь, чеберъяськонъёс, пулэсь вӧлэм, пу вылтӥ вандылыса пужы пуктэм, суредам, горд сюйлэсь лэсьбтэм арбериос.  Адӟытон-вузкарон 12 часысен 22 часозь ужалоз. Пусъём, Удмуртиын Кибашлыослэн 24 юртъёссы ужало, соос пӧлын Туризмъя но киужъя йӧскалык центр. Отын тыршисьёс туннэ нуналозь 20-лэсь трос вашкала киуж амалъёсты вуттӥзы, соос пӧлын бекче лэсьтон, лыэз но сюрез вӧлон, пужыё керттӥськон.  Тодэ вайытом,  Финн-угор калыкъёслэн огъяросси форумазы  31 делегациос вуозы. Озьы ик 3-тӥ инвожое Шор площадьын Финн-угор калыкъёслэн фестивальзы ортчоз, отын удмурт эктонъёслы дышетозы, мукет калыкъёс ас кырӟан-эктонъёсынызы тодматозы. Тегъёс: Лулчеберет Ижкар Удмуртия йӧскалыклулчеберет киуж  